МОДЕЛ  УГОВОРА
Закључен  између уговорних страна:
1. ГРАДСКА ОПШТИНА ОБРЕНОВАЦ, Обреновац, ул. Вука Караџића 74, ПИБ 102700379, матични број 07038330, шифра делатности 8411, коју  заступа председник, Милош Станојевић,    (даље: НАРУЧИЛАЦ) и

2.___________, ___________, ул. _____________бр. __, шифра делатности: _________, ПИБ: ____________ МБ:________________ (у даљем тексту ПОНУЂАЧ), кога заступа ______________, са друге стране, на следећи начин:

· ________________________________________________________________________                                           

                                            (подаци о подизвођачу/члану групе)

УВОДНЕ ОДРЕДБЕ
Члан 1.
-Наручилац је на основу Закона о јавним набавкама ("Сл. гл. РС" бр. 91/19 и 92/2023)  спровео отворени поступак за јавну набавкурадована адаптацији и пренамени биоскопа Палеж у Омладински центар, број 003029467 2025 04282 004 021 405 029 на основу јавног позива објављеног на Порталу јавних набавки и Порталу службених гласила РС и база прописа.
-Да је Понуђач _______________ доставио понуду број ________од ___.___.2025. године, која је саставни део овог Уговора;
Наручилац је Одлуком o додели уговора број ______________од ___.___.2025. године доделио уговор за јавну набавку радова адаптацији и пренамени биоскопа Палеж у Омладински центар горе наведеном Понуђачу.
ПРЕДМЕТ УГОВОРА
Члан 2.
Предмет овог уговора је адаптација и пренамена биоскопа Палеж у Омладински центару свему у складу са усвојеном понудом Понуђача од __.__2025. годинe, техничком спецификацијом,  структуром цене и пројектном документацијом,  који чине саставни део овог уговора, као и у складу са позитивним законским и подзаконским прописима, посебним узансама о грађењу, техничким нормативима и стандардима и правилима струке која важе за извођење радова ове врсте. 
Понуђач је дужан да:
· у циљу извођења радова који су предмет овог уговора (у даљем тексту: радови),
·  обезбеди целокупан грађевински материјал и опрему који су потребни за извођење радова,
·  обезбеди опрему и инсталације, који морају одговарати техничким нормативима и стандардима, техничкој документацији,
·  да изведе припремне, грађевинске, грађевинско-занатске, монтажерске, радове на уградњи опреме и инсталација, завршне радове, непредвиђене радове неопходне за потпуно извршење посла који је предмет овог уговора и вишкове радова,
· Изведе све остале радове и услуге који су неопходни за завршетак посла.
Понуђач је дужан да радове изведе у свему према техничкој документацији.
УГОВОРЕНА ВРЕДНОСТ
Члан 3.
Уговорне стране сагласно утврђују да је уговорена вредност утврђена на бази следећих елемената: укупне уговорене цене за све описане услуге и радове садржане у техничкој спецификацији са структуром цене. 

Понуђач је сагласан да је сагледао обим, природу и врсту предметног посла,  прикупио све расположиве информације, да је проценио обим и природу посла (услуга и радова), материјала, техничких средстава, опреме и инсталације потребне за извођење и завршетак радова, прилазе до градилишта,  постојеће изворе за снабдевање електричном енергијом и водом, као и све остале околности које су од утицаја за реализацију појединачног уговора, да је упознат са обавезама које се односе на плаћање такса, пореза,  да се упознао са комплетном конкурсном документацијом, тако да Понуђач потврђује да је у потпуности упознат са напред наведеним и да посао може извести стручно и квалитетно, у уговореном року и по цени која је дата у понуди.
Понуђач је сагласан да је добио све информације које су сваком искусном Понуђачу потребне у погледу ризика, непредвиђених расхода и свих других околности које могу да утичу или се могу одразити на извођење и завршетак посла.

Члан 4.

Уговорену вредност чини вредност свих радова наадаптацији и пренамени биоскопа Палеж у Омладински центари захтевима из техничке спецификације.
Укупна цена за радове износи __________________динарабез ПДВ- a,односно ____________динара са ПДВ-oм.
Обвезник пореза на додату вредност се утврђује у складу са Законом о порезу на додату вредност, а стопа ПДВ на основу важећег Закона о порезу на додату вредност на дан испостављања ситуације. 
Порески дужник у складу са одредбама члана 10. став 2. тачка 3) Закона о порезу на додату вредност („Службени гласник РС“, бр. 84/04, 86/04-испр., 61/05, 61/07, 93/12, 108/13, 6/14, 68/14-др. закон, 142/14, 5/2015, 83/15, 5/2016, 108/16, 7/17, 113/17, 13/18, 30/18, 4/19, 72/19, 8/20 и 153/20) је наручилац, ако је вредност промета већа од 500.000,00 динара, без ПДВ-а.

У свим испостављеним ситуацијама чија је вредност већа од 500.000,00 динара без ПДВ-а, Понуђач је дужан да наведе да ПДВ није обрачунат у складу са чланом 10. став 2. тачка 3) Закона о порезу на додату вредност.
Све ситуације пре достављања на плаћање морају бити претходно регистроване у Централном регистру фактура и у року од 3 дана достављене наручиоцу са  инструкцијом за плаћање.

Понуђач  је сагласан и одговоран под материјалном и кривичном одговорношћу да ће порез на додату вредност обрачунати у складу са важећим Законом о порезу на додату вредност
Уговорена цена за радове у себи садржи: вредност материјала, опреме и инсталација, радне снаге, механизације, скеле, оплате, средства за рад, унутрашњи и спољашњи транспорт,осигурање и обезбеђење одвијања саобраћаја у току радова, обезбеђење целокупних радова, материјала, грађевинске механизације, гаранције, осигурање, рад ноћу и рад недељом и празником, све привремене радове потребне за извођење сталних радова, све таксе, порезе и остале накнаде, као и све трошкове мобилизације и демобилизације градилишта, организације истог, спровођење мера безбедности и здравља на раду и заштите животне средине, градилишних прикључака, припремних радова, градилишне ограде и градилишне табле, прилазне путеве и платое за комуникацију и организацију грађења, режијске и све друге трошкове који се јаве током извођења радова, а који су потребни за извођење и завршетак радова у складу са одобреном техничком документацијом и захтевима Наручиоца, вредност свих додатних (непредвиђених) радова и вишкова радова. 

Укупна уговорена вредност за извођење радова обухвата сав рад, материјал, инсталације и сву опрему, франко градилиште, односно објекат, размештено и изведено према техничкој документацији и структури цене укључујући и вредност свих додатних(непредвиђених) радова и вишкова радова неопходних за изградњу комплетног уговореног објекта. 

Накнадни радови који нису нужни за испуњење обавеза по овом уговору, нису обухваћени ценом из овог члана уговора.
Сматра се да Извођач има у виду све захтеве и обавезе, било да су оне наведене или се подразумeвају, а које су обухваћене техничком документацијом и било којим делом овог уговора.
УСЛОВИ, НАЧИН ПЛАЋАЊА И ФАКТУРИСАЊА 
Члан 5.
Плаћање уговорене цене из претходног члана вршиће се на следећи начин:
За извођење радова:
· Аванс у висини од 40 % (максимално 40 %) од понуђене цене за извођење  радова, у року од 15 дана од дана  ступања на снагу уговора а по пријему документације: овереног авансног предрачуна и истовременог достављања оригинал банкарске гаранције за повраћај авансног плаћања, која мора бити неопозива, безусловна, наплатива на први позив и без права на приговор, са роком важности најкраће до правдања аванса, као и банкарске гаранције за испуњење уговорних обавеза, која мора бити неопозива, безусловна, наплатива на први позив и без права на приговор, са роком важности најкраће до правдања аванса. 
· Остатак по испостављенимпривременим и окончаној ситуацији уз  пропорционално правдање аванса, у року до 45 дана од овере ситуације.
            Аванс се мора оправдати са последњом ситуацијом за плаћање.
Привремене ситуације за извођење радова Понуђач ће подносити на исплату у текућем месецу, за претходно изведен посао, а окончану ситуацију на основу записника o примопредаје радоваи достављања менице за отклањање недостатака у гарантном року. 

Привремене и окончана ситуација морају да буду насловљене на Наручиоца и морају бити потписане и оверене од стране овлашћеног лица Извођача и одговорног извођача радова. 

Привремене и окончана ситуација морају да буду оверене и од стране овлашћених лица Наручиоца и надзорног органа.
Наручилац је дужан да оверу испостављених ситуација изврши најкасније у року од 8 дана, рачунајући од дана пријема ситуације.
Уколико Наручилац делимично оспори испостављену ситуацију, дужан је да овери и призна неспорни део ситуације уз претходну корекцију ситуације од стране Понуђач, а спорни део ће регулисати кроз следећу привремену ситуацију, уколико се уговорне стране другачије не договоре.
Понуђач испоставља ситуације у 6 (шест) примерака и то 3 (три) за Наручиоца и 3 (три) за Понуђача. 
Уколико испостављене привремене ситуације нису сачињене у складу са претходним ставовима овог члана, Наручилац ће исте неоверене вратити Понуђачу најкасније у року од 8 дана од дана пријема. 

Обавезе које доспевају у наредној буџетскoj годинe и биће реализоване највише до износа средстава која ће им за ту намену бити одобрена у тој буџетској години. 

Комплетну документацију неопходну за оверу привремених ситуација (листове грађeвинске књиге, одговарајуће атесте за уграђени материјал и опрему, сертификате, потврде о пореклу робе и другу документацију) Понуђачу доставља надзорном органу, који ту документацију чува до примопредаје и коначног обрачуна. 

Наручилац ће до уговореног рока за извођење радова исплатити највише 90% од укупне цене за радове, на основу степена извршености радова, а преостали износ до 100% укупне цене за извођење радова исплатиће се по испостављању и овери окончане ситуације. 

БАНКАРСКЕ  ГАРАНЦИЈЕ

Члан 6.
Понуђач се обавезује дапреда Наручиоцу следећа средства финансијског обезбеђења:

-оригинал банкарску гаранцију за аванс,  у износу који одговара висини уговореног аванса.Банкарска гаранција мора бити неопозива, безусловна, „наплатива на први позив“ , без права на приговор на писмени налог Наручиоца којим изјављује да Понуђач није оправдао плаћени аванс у складу са одредбама овог уговора, са роком важења најкраће до правдања аванса. Банкарска гаранција се доставља  након потписивања уговора а пре уплате аванса;
- оригинал банкарску гаранцију за испуњење уговорних обавеза, у висини од 10 % уговорене вредности без ПДВ-а, са роком важења најмање 30 дана дужим од истека рока важности рока за коначно извршење уговорених радова, која мора бити неопозива, безусловна,  платива на први позив , без приговора и не сме садржавати никакве услове за Наручиоца. Банкарска гаранцијасе доставља најкасније до записничког увођења у посао.За испуњење уговорних обавеза уновчиће се у случају да Понуђач не буде извршавао своје уговорне обавезе у роковима и на начин предвиђен уговором. Ако се за време трајања уговора промене рокови за извршење уговорне обавезе, из разлога који су на страни Понуђача и дође до потписивања Анекса уговора, важност банкарске гаранције за испуњење уговорних обавеза мора да се продужи. Наручилац до достављања продужене банкарске гаранције неће оверавати испостављене привремене ситуације и исте ће неоверене вратити Понуђачу у року од 8 дана од дана пријема. Уколико Понуђач не достави продужену банкарску гаранцију за испуњење уговорних обавеза, у року од 10 дана од дана потписивања Анекса уговора о продужењу рока извођења радова, може се активирати претходно достављена банкарска гаранција за испуњење уговорних обавеза;
- по извршеној примопредаји радова, Наручиоцу поднесе  меницу неопозиву,безусловну, „наплативу на први позив“ и без права на приговор, за отклањање недостатака  у изведеним радовима у гарантном року у висини од 5%  од вредности уговора са роком важења 10 дана дуже од гарантног рока.

Потребно је да Понуђач да уз понуду достави банкарску гаранцију за озбиљност понуда у износу од 3% вредности понуде без ПДВ-а. Рок важења банкарске гаранције за озбиљност понуде је до истека рока важења понуде.
ОСИГУРАЊЕ
Члан 7.
Понуђач је дужан да достави Наручиоцу: 

-најкасније до тренутка увођења у посао за извођење радова, полису осигурања од одговорности према трећим лицима која мора гласити на осигурану суму од најмање 65.000,00 евра. Полиса осигурања мора гласити на објекат који је предмет уговора, са релативним учешћем по сваком штетом догађају (франшизом) у износу не већем од 10%. Полиса осигурања мора гласити на рок трајања, почевши од датума увођења Понуђача у посао за извођење радова по уговору са роком трајања 60 дана дужим од истека гарантног рока.
Полиса мора имати клаузулу да је осигуравајућа кућа у случају прекида полисе/а пре истека рока важења из било ког разлога, у обавези да о томе обавести Наручиоца. 

Полиса морају бити издате од стране осигуравајућег друштва које има исказани коефицијент ажурности у решавању штете за претходну годину већи од 90%, о чему ће, истовремено са доставом полисе, бити достављена и Изјава о обезбеђењу полисе/полиса осигурања у складу са конкурсном документацијом. 

Уколико Понуђач, не достави наведену полису, која је битан елемент уговора о јавној набавци, уговор се може раскинути. 

Уколико се рок за извршење посла продужи, из разлога који су на страни Понуђача, Понуђач је обавезан да, у року од 20 дана од дана закључења Анекса о продужењу рока, достави наведену Полису, са новим периодом под истим условима. 

Уколико Понуђачне достави продужену полису у наведеном року, Наручилац може активирати банкарску гаранцију за извршење уговорних обавеза, а уговор се може раскинути. 

Наручилац до достављања продужене полисе, неће оверити достављене привремене ситуације и исте ће неоверене вратити Понуђачуу року од 8 дана од дана пријема привремене ситуације.
РОК  И МЕСТО ИЗВОЂЕЊА РАДОВА

Члан 8.
Укупан рок  за извођење радова износи ____ (максимално150 дана) од дана увођења Понуђача у посао за извођење радова.Место извођења радова:Обреновац, ул. Милоша Обреновића бр. 117, 394/2 КО Обреновац.
Понуђач ће бити уведен у посао најкасније у року од 20 календарских дана од дана потписивања уговора  и достављања банкарске гаранције за повраћај авансног плаћања,  испуњење уговорних обавеза и полисе осигурања. 
Рок за увођење Понуђача у посао може да се продужи ако је Наручилац без своје кривице спречен да то учини у року из претходног става овог члана уговора и у том случају рок се продужава за онолико времена колико траје деловање догађаја који га је спречио. 

Датум увођења у посао за извођење радова биће записнички констатован и потписан од стране одговорног извођача радова и надзорног органа и уписан у грађевински дневник од стране надзорног органа.
 Датум увођења у посао за извођење радова биће уписан у грађевински дневник  од стране  надзорног органа.
Понуђач је дужан да започне радове даном увођења у посао за извођење радова у складу са овим уговором. Уколико Понуђач не започне извођење радова даном увођења у посао, Наручилац ће оставити накнадни рок од пет дана да започне радове, а уколико Понуђач ни у накнадном року не започне радове, Наручилац може наплатити банкарску гаранцију за извршење уговорних обавеза и захтевати од Понуђача накнаду штете, а уговор се може раскинути.
Члан 9.
Рок за извођење предметних радова може бити продужен из следећих објективних разлога:

1. елементарних непогода и дејства  више силе,

2. у случају прекида рада изазваних актом надлежних органа за које није одговоран Извођач, 

3. у случају да временски услови, неуобичајени за годишње доба и за место на коме се радови изводе, онемогућавају квалитетно извођење радова по техничким прописима, што ће се евидентирати сваког дана уписом у грађевински дневник,

4. непредвиђени радови за које Понуђач приликом извођења радова није знао нити је могао знати да се морају извести,

5. из других објективних разлога уз сагласност Наручиоца и Понуђача, а у складу са Посебним узансама о грађењу.

Захтев за продужење рока грађења Понуђач подноси одмах по сазнању за околности.

У случају да Понуђач не испуњава предвиђену динамику, обавезан је да уведе више извођача без права на захтевање повећаних трошкова или посебне накнаде.

Ако Понуђач падне у доцњу са извођењем радова, нема право на продужење уговореног рока због околности које су настале у време доцње.

УГОВОРНА КАЗНА
Члан 10.
У случају да својом кривицом не изведе радове о року, Понуђач је дужан да плати Наручиоцу уговорну казну у износу од 1 ‰ од укупно уговорене цене радова за сваки дан закашњења, с тим што укупан износ казне не може бити већи од 5 % од  укупне  уговорене вредности из  члана 4. Уговора без пореза на додату вредност.
Уколико Наручилац услед кашњења из разлога из става 1.овог члана претрпи штету која је већаод износа тих пенала, има право на накнаду разлике између претрпљене штете у целости и исплаћених пенала.
Извођач радова се ослобађа уговорне казне кад је до неуредног испуњења дошло због узрока за који он није одговаран.

Привремена, односно окончана ситуација за изведене радове се трајно умањује за износ обрачунатихпенала.

ОБАВЕЗЕ ПОНУЂАЧА
Члан 11.
Обавезе Понуђача у процесу извођења радова су:

• да након потписивања уговора а најкасније до тренутка увођења у посаодостави динамички планизвођења радова;

• да након потписивања уговора а пре увођења у посао достави решења о именовању одговорних извођачарадова;
• да радове изведе премаизрађеној техничкој документацији и исиходованим условима, решењу о грађевинској дозволи и пријави радова, постојећим техничким прописима, нормативима и стандардима који важеза изградњу предметних објеката, односно радова ове врсте, те да уграђује материјале и опрему који поквалитету одговарају техничкој документацији, техничким условима, прописаним стандардима и о томедостави одговарајуће доказе њиховог квалитета;

• да организује градилиште на начин којим се обезбеђује приступ локацији, обезбеђење несметаногодвијања саобраћаја и заштита околине за време трајања радова;

• да предузме све неопходне припремне радње како би се онемогућиле непотребне штете на путевима,некретнинама, земљишту, стаблима, корењу, усевима, границама и инфаструктури у власништвукомуналних предузећа, управљача пута и других тела. Радови који се изводе у близини, преко или исподинфраструктуре комуналних предузећа или других тела ће бити изведени на начин који је предвиђен такода се избегну оштећења, цурења или друге опасности, односно како би се осигурао неометан рад.
Понуђач је у обавези  да Наручиоца и комунална предузећа или друге власнике инсталација обавести  ако се открије цурење или оштећење било којег оштећеног вода.

Понуђач ће у потпуности довести у првобитно стање о своме трошку  штету изазвану  извођењем радова. Штете укључују све активности које могу довести до оштећењаживотне средине попут одлагања отпада, горива или уља као и оштећења изазвана на постојећимграђевинама узроковане активностима Понуђача. На местима где је потребно уклонити постојећезидове, ограде, капије, гараже, објекте, или било које друге конструкције са циљем правилног извођења,исте је потребно вратити у првобитно стање .
Понуђач ће уклонити и заменити мање објекте/елементе попут ограда, саобраћајнихзнакова о свом трошку.
• да све радове на изградњи на или у непосредној близини путева изведе у сарадњи са управљачем пута исаобраћајном полицијом. Наручилац ће бити информисан о захтевима или договорима са управљачемпута и полицијом;

• да обезбеди приступ возилима у ванредним ситуацијама све време извођење радова;

• да одржава градилиште чистим, уредним и сигурним током периода изградње и пуштања у погон.

Понуђачје дужан да уклони сав материјал који се не користи и друге остатке који настају изградњом;

• да сав грађевински шут одвезе на градску депонију;

• да благовремено о свом трошку предузима све мере за обезбеђење и сигурност објеката, радова, опреме,материјала, радника, пролазника и саобраћаја, саобраћајница и тротоара, постојећих инсталација, као исуседних објеката;

• да обезбеди  Наручиоцаод свих губитака и потраживања због повреда и штета нанетих било ком лицуили имовини, које могу да се појаве извођењем  радова и надокнади му штету за сверекламације, потраживања, трошкове и издатке настале по том основу, осим ако такве околности нисунастале као последица више силе,

• да о свом трошку отклони све штете које евентуално, за време извођења радова учини на објектима,инсталацијама и лицима из претходне алинеје,

• да о свом трошку обезбеди и истакне на видном месту градилишну таблу у складу са важећимпрописима,

• да осигура безбедност свих лица на градилишту, као и одговарајуће обезбеђење складишта својихматеријала и слично, тако да се  Наручилац ослобађа свих одговорности према државниморганима, што се тиче безбедности, прописа о заштити животне средине и прописа у области радногзаконодавства за сво време трајања радова до предаје истих;

• да спроводи и строго се придржава мера безбедности и здравља на раду и противпожарне заштите наградилишту;

• да редовно води грађевински дневник, грађевинску књигу и обезбеђује књигу инспекције;

• да надзорном органу омогући вршење стручног надзора на објекту и контролу количине и квалитетаупотребљеног материјала, као и неометан приступ складишном, магацинском и сваком другом просторуу коме се обезбеђују и чувају до уградње, материјал и опрема за уградњу;

• да поступи по свим основаним примедбама и захтевима Надзорног органа датим на основу извршеногстручног надзора и да у том циљу, у зависности од конкретне ситуације, о свом трошку, изврши поправкуили рушење или поновно извођење радова, замену набављеног или уграђеног материјала, опреме, уређајаи постројења или убрзања извођења радова када је запао у доцњу у погледу уговорених рокова издинамичког плана извођења радова;

• да обезбеди кључно техничко особље и технички капацитет за све врсте радова и за све време реализацијеуговора, као и благовремену испоруку материјала и опреме потребну за извођењеуговорених радова , уз претходну сагласност Надзорног органа;

• да на захтев Наручиоца уведе у рад више смена, продужи смену или уведе у рад више радног особља имеханизације, без права на повећање трошкова или посебне накнаде за то, уколико не испуњавапредвиђену динамику;

• да уколико у току извођења дође до одступања од пројектне документације које нису у супротности салокацијским условима и грађевинском дозволом изради Пројекат изведеног објекта у складу саПравилником о садржини, начину и поступку израде и начину вршења техничке контроле техничкедокументације према класи и намени објеката ( ''Сл.гласник РС'' број 73/2019);

• да именује своје чланове који ће присуствовати раду комисије за технички преглед објекта;

• да комисији за технички преглед обезбеди сву потребну документацију у складу са одредбама Закона опланирању и изградњи;

• да отклони све примедбе комисије за технички преглед објекта;

• да на изведене радове добије позитиван налаз комисије за технички преглед ;

• да када заврши све радове по уговору, писаним путем обавести Наручиоца;

да преда изведене радове Наручиоцу. Примопредаја радова ће бити потврђена потписивањем Записника опримопредаји радова.

Члан 12.
Динамички план је усвојен када је потписан од стране стручних лица Наручиоца и Понуђача.
Реализацију и праћење појединачних фаза, Понуђач је обавезан да у потпуности обезбеди у роковима из динамичког плана. 

О извршеним анализама из претходног става, сачињава се записник у два примерка, који потписују представник Наручиоца и представник Понуђача. 

ОБАВЕЗЕ НАРУЧИОЦА

Члан 13.
У фази  извођења радова Наручилац се обавезује да: 
-обезбеди вршење стручног надзора у складу са чланом 153. Закона о планирању и изградњи, Правилником о садржини и начину вођења стручног надзора,достави решење о именовању тима стручног надзора и да о томе писмено обавести Понуђача пре увођења у посао за извођење радова;
-пре почетка рада на градилишту писаним актом одреди координатора за безбедност и здравље на раду у фази извођења радова, у складу са законом који регулише ову област;
-да надлежном органу и инспекцији рада  пријави почетак грађења објекта најкасније 15 дана пре почетка извођења радова, а копију пријаве достави Понуђачу који ће исту чувати;
-да након стицања законских и услова дефинисаних овим уговором, уведе Понуђачау посао за извођење радова обезбеђујући му несметан прилаз градилишту;
-да именује представнике из реда својих запослених који ће  учествовати у раду комисије за праћење реализације уговора и обезбеди присуство својих представника у раду комисије за технички преглед радова;
- дапо завршетку радова учествује у раду комисије за примопредају и коначан обрачун радова са Извођачем. 

ВИШКОВИ И МАЊКОВИ РАДОВА
Члан 14.
Уговореним радовима сматрају се и вишкови радова.Уколико се током извођења уговорених радова појави потреба за извођењем вишкова радова, Понуђач не може приступити извођењу истих док не обавeсти стручни надзор Наручиоца, што ће се констатовати уписом у грађевински дневник.
По добијању сагласности од стручног надзора, што се констатује грађевинским
дневником Понуђач ће извести вишак радова по јединичним ценама за све
позиције радова из основне понуде Понуђача, за које се утврди постојање вишка
радова. Тачни подаци о количинама стварно изведених радова по одговарајућим
ставкама уносе се у грађевинску књигу и служе као доказ за обрачун и наплату
радова. Извођач је дужан да током извођења радова, а најкасније до окончаног
обрачуна, достави Наручиоцу, преко надзорног органа, преглед вишкова и мањкова радова са количинама и уговореним јединичним ценама. Надзорни орган је дужан да провери основаност прегледа и исти овери својим потписом и печатом.
Након прихватања прегледа, а пре испостављања окончане ситуације, са
Извођачем се закључује Анекс уговора којим се регулише коначна уговорена
вредност уговора, а у вези са одредбама Посебних узанси о грађењу („Сл.лист
СФРЈ„ бр.18/77).

БЕЗБЕДНОСТ И ЗДРАВЉЕ НА РАДУ
Члан 15.
Понуђач је дужан да именује лице са положеним стручним испитом за безбедност и здравље на раду.

Понуђач је дужан да све послове,у циљу реализације овог уговора обавља поштујући прописе и ратификоване међународне конвенције о безбедности и здрављу на раду у Републици Србији.

Понуђач је дужан да поштује и акте које доноси Наручилац из области безбедности и здравља на раду.
Понуђач је одговоран за предузимање свих мера безбедности и здравља на раду које је неопходно спровести,полазећи од специфичности радова који су предмет Уговора,технологији рада и стеченог искуства, како би се  заштитили  запослени код Понуђача, и трећа лица.

У случају било каквог кршења обавезе наведених у овомчлану Наручилац може раскинути уговор.
Члан  16.
Понуђач  је дужан да Наручиоцу и/или његовим запосленима надокнади штету која је настала због непридржавања прописаних мера безбедности и здравља на раду од стране Извођача, односно његових запослених, као и других лица која су ангажовали ради обављања послова који су предмет уговора.

Под штетом у смислу члана 1.овог члана подразумева се нематеријална штета настала услед смрти или телесне повреде,штета настала на имовини Наручиоца, као и сви други трошкови и накнаде које је имао Наручилац ради отклањања последица штетног догађаја.

Члан 17.
Понуђач је дужан да у складу са Законом о безбедности и здрављу на раду(„Сл.гласник РС“ бр.101/2005, 91/2015 и 113/17),(даље Закон о БЗР), обустави послове уколико је забрану рада или забрану употребе средстава за рад издало лице одређено,у складу са прописима, од стране Наручиоца да спроводи контролу примене превентивних мера за безбедан и здрав рад, док се не отклоне његове примедбе у вези са повредом прописа о безбедности и здрављу на раду.

Понуђач нема право на надокнаду трошкова насталих због оправданог обустављања послова на начин утврђен у ставу 1.овог члана, нити могу продужити рок за извођење радова, због тога што су послови основано обустављени од стране лица одређеног за спровођење контроле примене превентивних мера за безбедан и здрав рад.
ЗАШТИТА ЖИВОТНЕ СРЕДИНЕ И ОБЕЗБЕЂЕЊЕ ЕНЕРГЕТСКЕ ЕФИКАСНОСТИ
Члан  18.
Понуђач је одговоран да извођењем радова који су предмет овог уговора не загађујe,односно минимално утиче на животну средину.
ПРИМОПРЕДАЈА  УСЛУГА И  РАДОВА
Члан 19.
Радови

Одмах по завршетку радова Понуђач обавештава Наручиоца да су радови који чине предмет Уговора завршени.

Наручилац и Понуђач су дужни да без одлагања приступе примопредаји и коначном обрачуну.

О примопредаји се саставља записник који садржи нарочито следеће податке:

1.  да ли су радови изведени по Уговору, прописима и правилима струке;

2.  да ли квалитет изведених радова одговара уговореном квалитету, 

односно  које радове Понуђач треба о свом трошку да доради, поправи или поново изведе и у ком року то треба да учини;

3.  о којим питањима техничке природе није постигнута сагласност између овлашћених представника Уговорних страна;

4. констатацију о примопредаји гарантних листова и атеста;

5. датум завршетка радова и датум извршене примопредаје. 

Записник о примопредаји може сачинити и само један уговарач без учешћа другог ако други уговарач неоправдано одбије учешће у примопредаји или се неоправдано не одазове на позив да учествује у примопредаји. Такав записник се доставља другом уговарачу. Даном достављања записника настају последице у вези са примопредајом.

Ако се у записник о примопредаји обострано констатује да Понуђач треба о свом трошку да доради, поправи или поново изведе поједине радове, Понуђач исте треба да заврши у року које му одреди Наручилац.

Уколико Понуђач исте не заврши у захтеваном року Наручилац може да ангажује друго лице да их изведе на терет Понуђача.

ГАРАНЦИЈА ЗА КВАЛИТЕТ ИЗВЕДЕНИХ РАДОВА
Члан 20.
Понуђач даје гаранцију за квалитет изведених радова, уграђену опрему, инсталације и уређаје у трајању од 2 године рачунајући од дана извршене примопредаје објекта ". 

Понуђач гарантује да изведени радови, уграђена опрема, инсталације и уређаји неће имати мане које онемогућавају или умањују њихову вредност или њихову подобност за редовну употребу, односно употребу одређену уговором. 

Члан 21.
Извођач је дужан да у току гарантног рока, на први писани позив Наручиоца, отклони о свом трошку све грешке које се односе на уговорени квалитет изведених радова, уграђених материјала и опреме, а који нису настали неправилном употребом, као и сва оштећења проузрокована овим недостацима. 

Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац може наплатити банкарску гаранцију за отклањање недостатака у гарантном року. 

Уколико гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача траже накнаду штете, до пуног износа стварне штете.
ВИША СИЛА

Члан 22.

Уговорна страна којој је извршавање уговорних обавеза онемогућено услед дејства више силе, у обавези је да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о наступању више силе.

За време трајања више силе свака Уговорна страна сноси своје трошкове и ни један трошак, или губитак једне и/или друге Уговорне стране, који је настао за време или у вези дејства више силе, неће се сматрати штетом коју је обавезна да накнади друга Уговорна страна, ни за време трајања више силе, ни по њеном престанку.

У случају наступања више силе, Уговорне стране имају право да продуже рок важења Уговора за оно време кашњење у испуњењу Уговора које је проузроковано вишом силом. 

Уколико дејство више силе траје дуже од 30 (тридесет) календарских дана, Уговорне стране ће се договорити о даљем испуњењу Уговора, о чему ће закључити анекс, или ће се споразумети о раскиду Уговора. 
НАКНАДА ШТЕТЕ

Члан 23.

Понуђачје у складу са ЗОО одговоран за штету коју је претрпео Наручилац неиспуњењем, делимичним испуњењем или задоцњењем у испуњењу обавеза преузетих овим Уговором.

Наручилац има право на накнаду обичне штете и измакле користи, коју је  Понуђач у време закључења уговора морао предвидети као могуће последице повреде уговора, а с обзиром на чињенице које су тада биле познате или морале бити познате. 

У случају преваре или намерног неиспуњења, као и неиспуњења због крајње непажње, Наручилац има право захтевати од Понуђача накнаду целокупне штете која је настала због повреде уговора, без обзира на то што Извођач радова није знао за посебне околности због којих су оне настале.

РАСКИД  УГОВОРА

Члан 24.

Наручилац има право на једнострани раскид уговора у следећим случајевима:

· ако Понуђач неоправдано касни са извођењем радова,

· ако Понуђач радове изводи неквалитетно и не поступа по налогу надзорног органа Наручиоца да отклони неки уочени недостатак, што утиче на правилно извођење радова и рок извођења,

· ако је Понуђач, упркос претходним упозорењима Наручиоца у писаној форми, пропустио да изведе радове  у складу са уговором или стално или свесно занемарује да изврши своје обавезе по овом уговору,

· ако је Понуђач увео подизвођача којег није пријавио у својој понуди,

· ако изведени радови по квалитету не одговарају прописима или стандардима за ту врсту радова,

· ако је Понуђач добио осуђујућу пресуду која се односи на његове професионалне поступке,

· у случају недостатака средстава за његову реализацију,

· у случајевима промене законске регулативе и других непредвиђених околности,

· у свим другим случајевима када Понуђач  не испуњава своје обавезе у складу са овим уговором.

Уговор се неће раскинути ако друга уговорна страна понуди или пристане да се одговарајући услови уговора правично измене, сходно члану 133. тачка 4. Закона о облигационим односима.
Члан 25.
Уговор се раскида писменом изјавом намере Наручиоца која се доставља Понуђачу, са отказним роком од 15 дана од дана достављања изјаве. Изјава мора да садржи основ, односно образложење за раскид уговора. 

Члан 26.
У случају једностраног раскида уговора, осим у случају недостатака средстава за његову реализацију и промене законске регулативе и других непредвиђених околности, Наручилац има право да за радове који су предмет овог уговора ангажује другог понуђача.

Понуђач је у наведеном случају обавезан да надокнади Наручиоцу штету, која представља разлику између цене предметних радова по овом уговору и цене радова новог извођача за те радове.
Члан 27.
У случајуда дораскида  уговора  дође након увођења Понуђача у посао, Понуђач је дужан да записнички преда Наручиоцу градилишну документацију која је вођена до тренутка раскида, да са градилишта повуче раднике које је ангажовао, механизацију и опрему, да сачини преглед стварно изведених радова, потписан од стране одговорног извођача радова и надзорног органа као и да изведене радове обезбеди и сачува од пропадања и крађе.

РЕШАВАЊЕ СПОРОВА 

Члан 28.
Све неспоразуме који могу настати из овог уговора, уговорне стране ће настојати да реше споразумно, а уколико у томе не успеју уговорне стране су сагласне да сваки спор настао из овог уговора буде коначно решен од стране стварно и месно надлежног суда. 

У случају спора меродавно право је право Републике Србије, а поступак се води на српском језику.

ИЗМЕНЕ ТОКОМ ТРАЈАЊА УГОВОРА

Члан 29.
Уговорне стране су сагласне да се евентуалне измене и допуне овог Уговора изврше у писаној форми – закључивањем анекса у складу са законом.
У случају статусних промена Понуђача као и било које промене која утиче на примену пореских прописа, уговорне стране ће начин фактурисања и начин плаћања регулисати анексом уговора, у складу са прописима Републике Србије. 

ЗАВРШНЕ ОДРЕДБЕ

Члан30.
Уговор остаје на снази у случају ништавости његових појединих одредби, уколико оне не повлаче ништавост целокупног Уговора.

Члан 31.
Понуђачје дужан да без одлагања, а најкасније у року од 5 (пет) дана од дана настанка промене у било којем од података у вези са испуњеношћу услова из поступка јавне набавке, о насталој промени писмено обавести Наручиоца и да је документује на прописан начин.

Уговорне стране су обавезне да једна другу без одлагања обавесте о свим променама које могу утицати на реализацију овог Уговора.
Члан 32.
На односе уговорних страна, који нису уређени овим уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог уговора и Посебне узансе о грађењу.

Члан 33.
Овај уговор сматра се закљученим када га потпишу законски заступници уговорних страна, а  ако га законски заступници нису потписали на исти дан, уговор се сматра закљученим на дан последњег потписа по временском редоследу. 

Овај уговор ступа на снагу када извођач достави средства обезбеђења за повраћај авансног плаћања и за испуњење уговорних обавеза.

Уговор траје до испуњења свих уговорних обавеза обе уговорне стране.

Члан 34.
 Овај уговор се закључује у 6 (словима: шест) идентичних примерака, од којих 4 (словима: четири) за Наручиоца и  2 (словима: два) за  Понуђача.

       ПОНУЂАЧ





                     НАРУЧИЛАЦ

                                                                                                 ПРЕДСЕНИК ГО ОБРЕНОВАЦ
______________________                                                                ________________________





                                                                Милош Станојевић

